Περιεχόμενα

# Μενού

Η ακόλουθη ενότητα παραθέτει τα διαθέσιμα θέματα βοήθειας για τα μενού και τους διαλόγους.

Το παράθυρο που περιέχει το έγγραφο στο οποίο θέλετε να δουλέψετε πρέπει να είναι επιλεγμένο, ώστε να μπορούν να χρησιμοποιηθούν οι εντολές μενού. Παρόμοια, πρέπει να επιλέξετε ένα αντικείμενο στο έγγραφο για να χρησιμοποιήσετε τις επιλογές μενού που συνδέονται με αυτό το αντικείμενο.

Τα μενού εξαρτώνται από το περιβάλλον, που σημαίνει ότι οι διαθέσιμες εντολές μενού είναι εκείνες οι οποίες έχουν σχέση με την εργασία που πραγματοποιείται εκείνη τη στιγμή. Αν ο δρομέας βρίσκεται σε κείμενο, τότε θα είναι διαθέσιμες όλες οι εντολές μενού οι οποίες είναι απαραίτητες για την επεξεργασία κειμένου. Εάν, για παράδειγμα, έχετε επιλέξει γραφικά σε ένα έγγραφο, θα εμφανιστούν όλες οι εντολές μενού που χρησιμοποιούνται για την επεξεργασία γραφικών.

## Αρχείο

Ανοίγει το μενού Αρχείο.

Αυτές οι εντολές εφαρμόζονται στο τρέχον έγγραφο, δημιουργούν ένα έγγραφο, ανοίγουν ένα υπάρχον έγγραφο ή κλείνουν την εφαρμογή.

Αυτές οι εντολές εφαρμόζονται στο τρέχον υπολογιστικό φύλλο, δημιουργούν ένα υπολογιστικό φύλλο, ανοίγουν ένα υπάρχον υπολογιστικό φύλλο ή κλείνουν την εφαρμογή.

Αυτές οι εντολές ισχύουν για την τρέχουσα παρουσίαση, δημιουργούν μια παρουσίαση, ανοίγουν μια υπάρχουσα παρουσίαση ή κλείνουν την εφαρμογή.

Αυτό το μενού περιέχει γενικές εντολές για εργασία με έγγραφα Draw, όπως δημιουργία, άνοιγμα, κλείσιμο και εκτύπωση. Για να κλείσετε το LibreOffice Draw, πατήστε Έξοδος.

## Επεξεργασία

Αυτό το μενού περιέχει εντολές για την επεξεργασία των περιεχομένων του τρέχοντος εγγράφου.

## Προβολή

Αυτό το μενού περιέχει εντολές για τον έλεγχο της εμφάνισης του εγγράφου στην οθόνη, την αλλαγή της διεπαφής χρήστη και την πρόσβαση στα πλαίσια της πλαϊνής γραμμής.

## Εισαγωγή

Το μενού Εισαγωγή περιέχει εντολές για την εισαγωγή νέων στοιχείων στο έγγραφό σας. Αυτό περιλαμβάνει εικόνες, πολυμέσα, γραφήματα, αντικείμενα από άλλες εφαρμογές, υπερσυνδέσμους, σχόλια, σύμβολα, υποσημειώσεις και ενότητες.

## Μορφή

Περιέχει εντολές για τη μορφοποίηση της διάταξης και των περιεχομένων του εγγράφου σας.

## Τεχνοτροπίες

Περιέχει εντολές για εφαρμογή, δημιουργία, επεξεργασία, ενημέρωση, φόρτωση και διαχείριση τεχνοτροπιών σε ένα έγγραφο κειμένου.

Περιέχει εντολές για εφαρμογή, δημιουργία, επεξεργασία, ενημέρωση, φόρτωση και διαχείριση τεχνοτροπιών σε ένα έγγραφο υπολογιστικού φύλλου.

Περιέχει εντολές για τη δημιουργία, επεξεργασία, ενημέρωση και διαχείριση τεχνοτροπιών σε ένα έγγραφο παρουσίασης.

## Πίνακας

Εμφανίζει όλες τις εντολές για εισαγωγή, επεξεργασία και διαγραφή ενός πίνακα και των στοιχείων του σε ένα έγγραφο κειμένου.

## Φόρμα

Περιέχει εντολές για ενεργοποίηση της λειτουργίας σχεδίασης φόρμας, ενεργοποίηση/απενεργοποίηση οδηγών ελέγχου και εισαγωγή στοιχείων ελέγχου φόρμας στο έγγραφό σας.

## Εργαλεία

Περιέχει εργαλεία ορθογραφίας, επιλογές απόκρυψης, οδηγό συγχώνευσης αλληλογραφίας, μακροεντολές, εργαλεία ανάπτυξης, διαχείριση επεκτάσεων, καθώς και εργαλεία για τη διαμόρφωση και την προσαρμογή των μενού και τη ρύθμιση των προτιμήσεων προγράμματος.

Το μενού Εργαλεία περιέχει εντολές για τον ορθογραφικό έλεγχο, την ανίχνευση αναφορών φύλλων, την εύρεση λαθών και τον καθορισμό σεναρίων, καθώς και εργαλεία για τη διαμόρφωση μενού και τη ρύθμιση των προτιμήσεων του προγράμματος.

Περιέχει εργαλεία ορθογραφίας, πρόγραμμα αναπαραγωγής πολυμέσων, αντικατάσταση χρωμάτων, ελαχιστοποιητή παρουσίασης και εργαλεία για τη διαμόρφωση μενού και τη ρύθμιση των προτιμήσεων προγράμματος.

Αυτό το μενού παρέχει εργαλεία για το LibreOffice Draw καθώς και πρόσβαση στις ρυθμίσεις γλώσσας και συστήματος.

## Παράθυρο

Περιέχει εντολές για τον χειρισμό και την εμφάνιση παραθύρων εγγράφων.

## Βοήθεια

Το μενού Βοήθειας σας επιτρέπει να ξεκινήσετε και να ελέγξετε το σύστημα βοήθειας του LibreOffice.

Παρακαλούμε, υποστηρίξτε μας!