Περιεχόμενα

# Ονομασία κελιών

## Επιτρεπόμενα ονόματα

Τα ονόματα στο Calc μπορούν να περιέχουν γράμματα, αριθμητικούς χαρακτήρες και τον χαρακτήρα υπογράμμισης. Τα ονόματα πρέπει να ξεκινούν με ένα γράμμα ή έναν υπογραμμισμένο χαρακτήρα.

Επιτρεπόμενοι ειδικοί χαρακτήρες:

- υπογράμμιση (_)

Τα ονόματα δεν πρέπει να είναι ίδια με τις αναφορές των κελιών. Για παράδειγμα, το όνομα Α1 είναι άκυρο επειδή το Α1 είναι μια αναφορά κελιού στο πάνω αριστερό κελί.

Τα ονόματα δεν πρέπει να ξεκινούν με τα γράμματα C ή R ακολουθούμενα από αριθμό· επίσης δεν επιτρέπονται μοναδικοί χαρακτήρες C και R ως ονόματα. Δείτε τη συνάρτηση ADDRESS για περισσότερες πληροφορίες.

Τα ονόματα για τις περιοχές κελιών δεν πρέπει να περιλαμβάνουν κενά. Επιτρέπονται κενά μέσα στα ονόματα για φύλλα και έγγραφα.

## Ονομασία κελιών και περιοχών

Ένας εύχρηστος τρόπος για να κάνετε πιο ευανάγνωστες τις παραπομπές σε κελιά και περιοχές κελιών που εισαγάγετε σε τύπους, είναι να ονομάζετε τις περιοχές. Για παράδειγμα, μπορείτε να ονομάσετε την περιοχή A1:B2 Αρχή. Στη συνέχεια, μπορείτε να γράψετε ένα τύπο όπως τον "=SUM(Αρχή)". Ακόμα και μετά την εισαγωγή ή την διαγραφή γραμμών και στηλών, το LibreOffice συνεχίζει να αντιστοιχεί σωστά τις περιοχές που αναγνωρίζονται με κάποιο όνομα. Τα ονόματα περιοχών δεν θα πρέπει να περιέχουν καθόλου διαστήματα.

Για παράδειγμα, είναι πολύ πιο εύκολο να διαβάσετε έναν τύπο για το φόρο προστιθέμενης αξία αν έχετε γράψει "= Ποσό * Ποσοστό_φόρου" αντί για "= A5 * B12". Σε αυτή την περίπτωση, θα ονομάσετε το κελί A5 "Ποσό" και το κελί B12 "Ποσοστό_φόρου."

Χρησιμοποιήστε τον διάλογο Καθορισμός ονομάτων για να καθορίσετε ονόματα για τύπους ή τμήματα τύπων που χρησιμοποιείτε πιο συχνά. Για να ορίσετε ονόματα περιοχών,

1. Επιλέξτε κάποιο κελί ή περιοχή κελιών και έπειτα επιλέξτε Φύλλο - Επώνυμες περιοχές και παραστάσεις - Καθορισμός. Θα εμφανιστεί ο διάλογος Ορισμός ονομάτων

2. Πληκτρολογήστε το όνομα της επιλεγμένης περιοχής στο πεδίο Όνομα. Πατήστε Προσθήκη. Στον κατάλογο εμφανίζεται το όνομα που ορίσατε. Πατήστε Εντάξει για να κλείσει ο διάλογος.

Μπορείτε επίσης να ονομάσετε άλλες περιοχές κελιών σε αυτόν τον διάλογο εισάγοντας το όνομα στο πεδίο και ύστερα επιλέγοντας τα αντίστοιχα κελιά.

Αν τώρα ξεκινήσετε να εισαγάγετε το όνομα αυτό σε κάποιον τύπο, αφού πληκτρολογήσετε μερικούς αρχικούς χαρακτήρες, θα εμφανιστεί ολόκληρο το όνομα ως συμβουλή.

- Πατήστε το πλήκτρο Enter για να κάνετε αποδεκτό το όνομα από τη συμβουλή.

- Εάν περισσότερα από ένα ονόματα αρχίζουν με τους ίδιους χαρακτήρες, μπορεί να μετακινηθείτε μπροστά μέσα από όλα τα ονόματα χρησιμοποιώντας τα πλήκτρα Command Ctrl + Tab και προς τα πίσω χρησιμοποιώντας τα πλήκτρα Shift + Command Ctrl + Tab.

## Ονομασία τύπων

Μπορείτε να αντιστοιχίσετε ένα απλούστερο ή πιο οικείο όνομα σε μια μεγάλη ή σύνθετη έκφραση τύπου.

1. Επιλέξτε Φύλλο - Ονομασμένες περιοχές και εκφράσεις - Ορισμός. Εμφανίζεται το παράθυρο διαλόγου Ορισμός ονομάτων.

2. Εισαγάγετε το όνομα για την παράσταση τύπου στο πεδίο Όνομα.

3. Εισαγάγετε την έκφραση του τύπου στο πλαίσιο Εύρος ή έκφραση τύπου. Για παράδειγμα, εάν έχετε ονομάσει τον τύπο σας HYP, μπορείτε να εισαγάγετε την έκφραση SQRT(A1*A1 + B1*B1) για να υπολογίσετε την απόσταση μεταξύ δύο σημείων σε ένα επίπεδο. Μην προτάσσετε την έκφραση με σύμβολο ισότητας (=).

4. πατήστε την επιλογή Προσθήκη. Το νέο όνομα εμφανίζεται στον παρακάτω κατάλογο. Πατήστε το Εντάξει για να κλείσετε το παράθυρο διαλόγου.

5. Εισαγάγετε το όνομα του ονομασμένου τύπου στο επιθυμητό κελί. Η τιμή του κελιού είναι το αποτέλεσμα της έκφρασης του τύπου. Για παράδειγμα, εισαγάγετε =HYP() για να υπολογίσετε τον παραπάνω τύπο. Σημειώστε ότι δεν μπορείτε να μεταβιβάσετε παραμέτρους απευθείας σε ονομασμένους τύπους.

Οι συμβάσεις ονομασίας ισχύουν για τους ονομασμένους τύπους. Τηρούνται οι απόλυτες και οι σχετικές αναφορές. Για παράδειγμα, όταν ο ονομασμένος τύπος αντιγράφεται και επικολλάται.

Σχετικά θέματα

Φύλλο - Επώνυμες περιοχές και παραστάσεις - Ορισμός

Εφαρμογή αναζήτησης τιμής στόχου

Ονομασίες και παραπομπές, απόλυτες και σχετικές

Αναγνώριση ονομάτων ως διευθυνσιοδότηση

Παρακαλούμε, υποστηρίξτε μας!